

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/20-01/36**

**URBROJ:2123-05-01-20-1**

**Šandrovac, 21.12.2020.**

Na temelju članka 31. stavka 3. Zakona o postupanju s nezakonito izgrađenim zgradama („Narodne Novine“ br: 86/12; 143/13; 65/17 i 14/19) i članka 34. Statuta Općine Šandrovac („Općinski glasnik Općine Šandrovac“ br. 02/18 od 02.02.2018.), Općinsko vijeće Općine Šandrovac na svojoj 30. sjednici održanoj dana 21.12. 2020 donosi:

**PROGRAM**

**raspolaganja prihodima dobivenim od naknade za zadržavanje nezakonito izgrađenih zgrada na području Općine Šandrovac za 2021. godinu**

**Članak 1.**

Ovim programom utvrđuje se raspolaganje prihodima dobivenim od naknade za zadržavanje nezakonito izgrađenih zgrada na području Općine Šandrovac u 2021. godini.

**Članak 2.**

Planirani prihod Proračuna Općine Šandrovac za 2021. godinu iz članka 1. ove Odluke utvrđuje se u iznosu od 5.000,00 kuna na poziciji računskog plana br. 64299 – Naknada za zadržavanje nezakonito izgrađenih zgrada u prostoru (legalizacija).

**Članak 3.**

Planirani prihodi koristit će se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za održavanje i poboljšanje infrastrukturno nedovoljno opremljenih i/ili neopremljenih naselja na području Općine Šandrovac.

**Članak 4.**

Ovaj Program objaviti će se u "Općinskom glasniku Općine Šandrovac“, a primjenjuje se od 1. siječnja 2021. godine.

Predsjednik općinskog vijeća

Općine Šandrovac

Miroslav Sokolić